गुवाहाटी: समबाराव Indigenous Forum, Assam (IFA) नि चीप कनभेनरा खौरांगिरिफोरनि सिगांआव बुङोदि, जोबथा एन.आर.चीनि फारिलाइखौ हादोरसानि एन.आर ची बिबानगिरिफोरा सनदेह’ थानाय सुबुंफोरखौ आबुं फारिलाइनिफ्राय बोखारनो आरो नंगुबै थागिबिफोरनि मुंखो सोदांफिन्नो थाखाय गोख्रों नायबिजिरनानै खामानि मावनांगौ होन्ना बुङो। 40 लाख सुबुंफोरनि मुंफोरा फारिलाइआव नुजायैखौ नोजोर होनानै बिथाङा बुङोदि, गोबां थागिबि सुबुंफोरनि मुंफोरा नुजायाखै आरो माखासे सनदेह गोनां सुबुंफोरनि मुंफोरा नुजादों जायनि जाहोनाव बिबानगिरिफरा गोख्रों नायबिजिरनांगौ होन्ना बिथां अनुप चेटियाआ बुंबावो।